**TEHNISKĀ SPECIFIKĀCIJA**

1. Iepirkums paredz teritoriju pļaušanu bez zāles savākšanas Kandavas un pagastu apvienības teritorijas robežās (turpmāk- Darbi).
2. Līguma izpildes vieta- Kandavas un pagastu apvienības teritorija.
3. Līguma termiņš- no līguma parakstīšanas dienas līdz 2022. gada 1. oktobrim.
4. Darba veikšanas kopējie teritoriju apjomi norādīti Darba apjomos, skatīt tabulu.
5. Sīkāk par konkrētām pļaujamajām teritorijām var uzzināt pie Pasūtītāja kontaktpersonas attiecīgajā Iepirkuma daļā:
	1. Kandavas pilsētā un Kandavas pagastā- Jānis Mazitāns, tālr. 28016651, e-pasts: janis.mazitans@tukums.lv ;
	2. Zemītes pagastā- Rita Diduha, tālr. 25427223, e-pasts: rita.diduha@tukums.lv ;
	3. Cēres pagastā- Maija Jēce, tālr. 29143828, e-pasts: maija.jece@tukums.lv ;
	4. Zantes pagastā- Jānis Kālis, tālr.29165796, e-pasts: janis.kalis@tukums.lv ;
6. Darbs jāveic saskaņā ar Pasūtītāja rakstiski izsniegtu Darba uzdevumu tajā norādītajos apjomos un termiņos.
7. Darba veikšana jāuzsāk trīs darba dienu laikā pēc Pasūtītāja kontaktpersonas rakstiska Darba uzdevuma saņemšanas, kurā norādīts Darba izpildes vieta, ja Pasūtītājs nav noteicis vēlāku darbu izpildes termiņu.
8. Darba izpildes nepieciešamība tiek noteikta ievērojot zāles garumu un laika apstākļus katrā objektā atsevišķi.
9. Ja pļaujamās zāles garums ir vairāk kā 30 cm, tam jābūt fiksētam rakstiski Darba uzdevumā, tad cenai var tikt piemērots koeficients 1,5.
10. Par katru Darba izpildes reizi objektā, Darbus pabeidzot tiek noformēts Darbu pieņemšanas-nodošanas akts, norādot izpildes datumu, Pieņemšanas-nodošanas aktam jāpievieno attiecīgais Darba uzdevums.
11. Izpildītājs Darbu veic izmantojot savu darbaspēku, tehniku, materiālus un citus resursus. Zāles pļaušana veicama ar traktortehniku vai trimmeri, atkarībā no apvidus un reljefa, lai nodrošinātu kvalitatīvu un līdzenu zāles nopļaušanu gan līdzenās vietās, gan nogāzēs, gan ap apstādījumiem, būvēm, soliņiem, apgaismes stabiem u.c. zaļās zonas labiekārtojuma elementiem.
12. Orientējošais zāles augstums pēc pļaušanas – ne vairāk kā 5 cm augstumā visā platībā.
13. Darba ātrākai un atvieglotākai izpildei Izpildītājs pļaušanas darbos drīkst izmantot dažāda veida pļaušanas tehniku, kura nebojā zālājus un stādījumus. Pļaušanas laikā nedrīkst sabojāt augsnes virskārtu.
14. Izpildītājs atbild par Latvijas Republikas spēkā esošo drošības tehnikas, darba aizsardzības, vides aizsardzības, valsts ugunsdrošības, elektrodrošības un citu normatīvo aktu, kas attiecas uz pakalpojumu izpildes kārtību un kvalitāti, ievērošanu. Izpildītājs, veicot pakalpojumu, ievēro visus spēkā esošos likumus un citus normatīvos aktus.
15. Aizliegts pļaut zāli vietās, kuras nav iepriekš saskaņotas ar Pasūtītāja atbildīgo personu.
16. Pildot Darbu, nedrīkst bojāt paliekošos un pļaušanas platībām pieguļošos īpašumos esošos stādījumus, žogus, būves, ceļu aprīkojumu, labiekārtojuma elementus.
17. Pēc Darba izpildes Izpildītājs nodrošina teritorijas sakopšanu. Ja nopļautā zāle nokļūst uz cietā seguma, Izpildītājs to notīra ne vēlāk kā 1h laikā pēc teritorijas nopļaušanas. Nav pieļaujama nopļautās zāles izkliedēšana uz ceļiem, laukumiem.
18. Nav atļauta vides piesārņošana ar sadzīves atkritumiem, izlietu degvielu, eļļām un citām videi bīstamām vielām.
19. Darba izpildes laikā nodrošināt nokritušu koku, zaru, kā arī beigtu dzīvnieku aizvākšanu no pļaujamajām teritorijām.
20. Izpildītājs savlaicīgi informē (e-pastā) Pasūtītāju par objektīviem apstākļiem, kas traucē Darba izpildi noteiktā termiņā un kvalitātē.
21. Ja Pasūtītājs, pieņemot Darbu, konstatē, ka Darbs pildīts nekvalitatīvi vai ir bojāti stādījumi, tiek sagatavots akts par nekvalitatīvi veiktiem Darbiem vai bojājumiem. Aktā konstatētās nepilnības jānovērš divu dienu laikā pēc tā parakstīšanas.
22. Ja Pasūtītājs konstatē, ka Izpildītājs nespēj nodrošināt Darba izpildi noteiktā termiņā, vai neierodas veikt Darbu, tas tiek fiksēts aktā, kas var kalpot par līguma laušanas iemeslu.
23. Pasūtītājs patur sev tiesības samazināt vai palielināt pļaujamās platības 10 % (desmit procenti) ietvaros.

 24. Izpildītājam, lai risinātu jautājumus, kas radušies Darbu izpildes laikā un novērstu jebkādus pārpratumus, jāsadarbojas ar Pasūtītāja kontaktpersonām.